風球 (香港)

風球，簡稱波，正式名稱叫熱帶氣旋警告信號，係香港天文台當發現有熱帶氣旋影響香港嗰陣向市民發出嘅警告。

而家風球分為1號、3號、8號、9號同10號五種。

因為夜晚睇唔到風球，所以會掛信號燈代替。

隨住時代進步，市民可以由唔同途徑攞到詳細嘅風球同有關嘅天氣信息，呢啲重要嘅信息都係信號站唔能夠提供。所以香港天文台亦由2002年起唔再「懸掛」同「除下」風球同埋信號燈，改為透過其他途徑「發出」同「取消」風球。

現行風球 
香港用緊嘅風球如下：

舊風球 
香港風球初時只有方位，同分三百英里內同外。方向用向上同向下圓錐，圓球同圓筒組合來表示。三百英里外用紅色，三百英里外，用黑色。另有緊急風球，係十字形。

日頭掛風球，會掛響訊號山、船政司署、九龍倉、添馬艦、青洲。

當打風去到全速，會掛緊急風球，掛喺水警總部同船政司署。呢個風球，高過晒其他風球訊號。

夜晚掛燈號，會掛喺水警總部、船政司署同添馬艦。

另有七個站，日頭會掛圓錐。通知本港嘅船。

天氣